CELEX: 22006D0120
Language: sk
Date: 2006-09-22 00:00:00
Title: Rozhodnutie Spoločného výboru EHP č. 120/2006 z  22. septembra 2006 , ktorým sa mení a dopĺňa príloha XI (Telekomunikačné služby) k Dohode o EHP

30.11.2006   
            
            
               SK
            
            
               Úradný vestník Európskej únie
            
            
               L 333/47
            
         
      ROZHODNUTIE SPOLOČNÉHO VÝBORU EHP
   
   č. 120/2006
   z 22. septembra 2006,
   ktorým sa mení a dopĺňa príloha XI (Telekomunikačné služby) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XI k dohode bola zmenená a doplnená rozhodnutím Spoločného výboru EHP č. 61/2006 z 2. júna 2006 (1).
            
         
               (2)
            
            
               Rozhodnutie Komisie 2005/752/ES z 24. októbra 2005, ktorým sa zriaďuje expertná skupina pre elektronický obchod (2), sa má začleniť do dohody.
            
         
               (3)
            
            
               Smernica Európskeho parlamentu a Rady 1999/93/ES (3), rozhodnutie Komisie 2000/709/ES (4) a smernica Európskeho parlamentu a Rady 2000/31/ES (5), ktoré boli začlenené do kapitoly „Ochrana údajov“, musia byť presunuté do kapitoly „Služby informačnej spoločnosti“ prílohy XI k dohode.
            
         
               (4)
            
            
               Príloha XI k dohode obsahuje akty, ktoré sú zastarané a preto ich možno z dohody vypustiť.
            
         ROZHODOL TAKTO:
   Článok 1
   Príloha XI k dohode sa mení a dopĺňa takto:
   
               1.
            
            
               Za bod 5k (smernica Európskeho parlamentu a Rady 2003/98/ES) sa vkladajú tieto body:
               
                           5l.
                        
                        
                           „399 L 0093: smernica Európskeho parlamentu a Rady 1999/93/ES z 13. decembra 1999 o rámci spoločenstva pre elektronické podpisy (Ú. v. ES L 13, 19. 1. 2000, s. 12).“
                           Ustanovenia smernice sa na účely tejto dohody vykladajú s týmito úpravami:
                           
                                       a)
                                    
                                    
                                       v článku 7 ods. 1 písm. c) sa za slovo „organizáciami“ vkladajú slová „alebo medzi štátom EZVO a tretími krajinami alebo medzinárodnými organizáciami“,
                                    
                                 
                                       b)
                                    
                                    
                                       v situáciách uvedených v článku 7 ods. 2 sa zmluvné strany vzájomne informujú a na dožiadanie sa uskutočňujú konzultácie v Spoločnom výbore EHP.
                                    
                                 
                                       c)
                                    
                                    
                                       vždy, keď Spoločenstvo rokuje s treťou krajinou o prístupe podnikov Spoločenstva na trh podľa článku 7 ods. 3, snaží sa dosiahnuť rovnaké zaobchádzanie s podnikmi štátov ESVO.
                                    
                                 
                     
                           5la.
                        
                        
                           
                              32000 D 0709: rozhodnutie Komisie 2000/709/ES zo 6. novembra 2000 o minimálnych kritériách, ktoré musia členské štáty zohľadňovať pri menovaní subjektov podľa článku 3 ods. 4 smernice Európskeho parlamentu a Rady 1999/93/ES o rámci spoločenstva pre elektronické podpisy (Ú. v. ES L 289, 16. 11. 2000, s. 42).
                        
                     
                           5m.
                        
                        
                           
                              32000 L 0031: smernica Európskeho parlamentu a Rady 2000/31/ES z 8. júna 2000 o určitých právnych aspektoch služieb informačnej spoločnosti na vnútornom trhu, najmä o elektronickom obchode (smernica o elektronickom obchode) (Ú. v. ES L 178, 17. 7. 2000, s. 1).
                           Ustanovenia smernice sa na účely tejto dohody vykladajú s týmito úpravami:
                           v situáciách uvedených v článku 5 ods. 1 písm. g), pokiaľ ide o štáty EZVO, je identifikačným číslom DPH číslo pridelené poskytovateľovi služieb v súlade s jeho vnútroštátnymi právnymi predpismi.
                        
                     
                           5n.
                        
                        
                           
                              32005 D 0752: rozhodnutie Komisie 2005/752/ES z 24. októbra 2005, ktorým sa zriaďuje expertná skupina pre elektronický obchod (Ú. v. EÚ L 282, 26. 10. 2005, s. 20).
                        
                     
         
               2.
            
            
               Znenie bodov 5ca (rozhodnutie Európskeho parlamentu a Rady č. 710/97/ES), 5cd (rozhodnutie Európskeho parlamentu a Rady č. 128/1999/ES), 5g (smernica Európskeho parlamentu a Rady 1999/93/ES), 5ga (rozhodnutie Komisie 2000/709/ES) a 5h (smernica Európskeho parlamentu a Rady 2000/31/ES) sa vypúšťa.
            
         Článok 2
   Znenie rozhodnutia 2005/752/ES v islandskom a nórskom jazyku, ktoré bude uverejnené v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 23. septembra 2006 pod podmienkou, že Spoločnému výboru EHP (6) budú zaslané všetky oznámenia podľa článku 103 ods. 1 dohody.
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 22. septembra 2006.
      
         
            Za Spoločný výbor EHP
         
         
            predsedkyňa
         
         Oda Helen SLETNES
         
      
   
   
      (1)  Ú. v. EÚ L 245, 7.9.2006, s. 8.
   
      (2)  Ú. v. EÚ L 282, 26.10.2005, s. 20.
   
      (3)  Ú. v. ES L 13, 19.1.2000, s. 12.
   
      (4)  Ú. v. ES L 289, 16.11.2000, s. 42.
   
      (5)  Ú. v. ES L 178, 17.7.2000, s. 1.
   
      (6)  Nie sú uvedené žiadne ústavné požiadavky.